ddrg/super_eurlex huggingface dataset:
Sākot no 12 jūras jūdzēm no bāzes līnijas un ietverot Gvinejas-Bisavas un Senegālas kopīgi pārvaldīto apgabalu, uz ziemeļiem, līdz azimuts ir 268°.

2.1. Atļauts izmantot parastos durvju traļus un citus selektīvos zvejas rīkus. 2.2. Atļauts zvejot no izliekamiem blokiem. 2.3. Jebkura veida zvejas rīkos ir aizliegts izmantot jebkādus paņēmienus vai ierīces, kas nosprosto linuma acis vai mazina zvejas rīku selektivitāti. Tomēr, lai mazinātu nolietojumu un novērstu bojājumus, grunts traļa āmja apakšpusē izņēmuma kārtā drīkst piestiprināt aizsargapvalku no linuma vai no cita materiāla. Šādu apvalku pie traļa āmja piestiprina tikai ar priekšējām un sānu malām. Traļa augšpusē aizsargapvalku izmantot ir atļauts, ja vien tas sastāv no vienlaidus linuma gabala, kurš izgatavots no tāda paša materiāla kā āmis un kuram minimālais acs izmērs izstieptā veidā ir 300 mm. 2.4. Neatkarīgi no tā, vai āmja linuma aukla ir no vienas vai no vairākām kārtām, aizliegts āmī veidot dubultkārtas linumu.
Protokols, ar ko groza I un II pielikumu Nolīgumam starp Eiropas Kopienu un Marokas Karalisti par dažiem gaisa pārvadājumu pakalpojumu aspektiem



Oficiālais Vēstnesis L 087 , 29/03/2008 Lpp. 0011 - 0011



Protokols, ar ko groza I un II pielikumu Nolīgumam starp Eiropas Kopienu un Marokas Karalisti par dažiem gaisa pārvadājumu pakalpojumu aspektiem EIROPAS KOPIENA, no vienas puses, un MAROKAS KARALISTE, no otras puses, turpmāk "puses", ņemot vērā Bulgārijas un Rumānijas nolīgumus, ko tās parakstījušas ar Maroku attiecīgi 1966. gada 14. oktobrī Rabātā un 1971. gada 6. decembrī Bukarestē, ņemot vērā 2006. gada 12. decembrī Briselē parakstīto Nolīgumu starp Eiropas Kopienu un Marokas Karalisti par dažiem gaisa pārvadājumu pakalpojumu aspektiem (turpmāk "horizontālais nolīgums"), ņemot vērā Bulgārijas Republikas un Rumānijas pievienošanos Eiropas Savienībai un tātad Kopienai 2007. gada 1. janvārī, IR VIENOJUŠĀS PAR TUPMĀKO. 1. pants Horizontālā nolīguma I pielikuma a) punktam pievieno šādus noteikumus: - "— Bulgārijas Tautas Republikas nolīgums ar Marokas Karalisti par gaisa transportu, kas parakstīts Rabātā 1966. gada 14. oktobrī (turpmāk "Marokas un Bulgārijas nolīgums"); - — Rumānijas Sociālistiskās Republikas valdības un Marokas Karalistes valdības nolīgums par civilo gaisa satiksmi, kas parakstīts Bukarestē 1971. gada 6. decembrī (turpmāk "Marokas un Rumānijas nolīgums"), ar grozījumiem, kas izdarīti ar 1996. gada 29. februārī Rabātā parakstīto Saprašanās memorandu." 2. pants Horizontālā nolīguma II pielikumā pievieno šādus noteikumus: pielikuma a) punktā (Dalībvalsts norāde): - "— Marokas un Rumānijas nolīguma 3. pants."; pielikuma b) punktā (Pilnvaru vai atļauju atteikums, atsaukšana, apturēšana vai ierobežošana): - "— Marokas un Bulgārijas nolīguma 7. pants; - — Marokas un Rumānijas nolīguma 3. un 4. pants."; pielikuma c) punktā (Reglamentējošā kontrole): - "— Marokas un Bulgārijas nolīguma 8. pants."; pielikuma d) punktā (Nodokļu uzlikšana aviācijas degvielai): - "— Marokas un Bulgārijas nolīguma 3. pants; - — Marokas un Rumānijas nolīguma 8. pants."; pielikuma e) punktā (Tarifi pārvadājumiem Eiropas Kopienā): - "— Marokas un Bulgārijas nolīguma 16. pants; - — Marokas un Rumānijas nolīguma 7. pants." 3. pants Šis protokols stājas spēkā dienā, kad puses viena otrai ir paziņojušas par to, ka ir pabeigtas attiecīgās iekšējās procedūras. 4. pants Nolīgums sagatavots angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, spāņu, somu, ungāru, vācu, zviedru un arābu valodā, un visi teksti ir vienlīdz autentiski. --------------------------------------------------
22005A0312(01)

Papildprotokols Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai



Official Journal L 066 , 12/03/2005 P. 0024 - 0026
Oficiālais Vēstnesis L 068 , 15/03/1990 Lpp. 0018 - 0019

Speciālizdevums somu valodā: Nodaļa 11 Sējums 15 Lpp. 0207

Speciālizdevums zviedru valodā: Nodaļa 11 Sējums 15 Lpp. 0207



Nolīgums vēstuļu apmaiņas veidā starp Eiropas Ekonomikas kopienu un Padomju Sociālistisko Republiku Savienību par jaunas ievešanas kārtības (Testausschreibung) eksperimentālu piemērošanu A. Kopienas vēstule Briselē, 1989. gada 18. decembrī Godātais kungs! Kopš 1980. gada sākuma Vācijas Federatīvā Republika ir ieviesusi jaunu ievešanas kārtību, kuras mērķis ir turpmāka liberalizācija (Testausschreibung) un kas attiecas gandrīz uz pusi rūpniecības ražojumu, uz kuriem joprojām attiecas kvantitatīvi ierobežojumi (izņemot tekstilizstrādājumus un tērauda ražojumus). Šī kārtība paredz eksperimentāli un pagaidu kārtā izdot ievešanas atļaujas, pārsniedzot ierobežojumus, kas noteikti ar kvotām. Šī jaunā ievešanas kārtība ir paredzēta, lai nākamo gadu laikā ļautu novērtēt nozares, kurās var atcelt kvantitatīvos ierobežojumus rūpniecības ražojumu importam. Pārbaudot šīs ievešanas kārtības rezultātus, ņems vērā īpašo nozīmi, kādu PSRS piešķir ekonomisko un līgumattiecību paplašināšanai ar Kopienu. Ja īpašos gadījumos, PSRS veicot eksportu uz Vācijas Federatīvo Republiku, tirgus tendences liek pārtraukt šādu praksi, PSRS nekavējoties saņem par to informāciju un, ja PSRS to pieprasa, var notikt iepriekšēja apspriede. Būšu pateicīgs, ja apstiprināsiet, ka Jūsu valdība piekrīt iepriekš minētajam. Godātais kungs, lūdzu, pieņemiet manus visdziļākās cieņas apliecinājumus. Eiropas Kopienu Padomes vārdā B. PSRS vēstule Briselē, 1989. gada 18. decembrī Godātais kungs! Man ir tas gods apstiprināt, ka ir saņemta Jūsu vēstule ar šīsdienas datumu, kurā teikts: "Kopš 1980. gada sākuma Vācijas Federatīvā Republika ir ieviesusi jaunu ievešanas kārtību, kuras mērķis ir turpmāka liberalizācija (Testausschreibung) un kas attiecas gandrīz uz pusi rūpniecības ražojumu, uz kuriem joprojām attiecas kvantitatīvi ierobežojumi (izņemot tekstilizstrādājumus un tērauda ražojumus). Šī kārtība paredz eksperimentāli un pagaidu kārtā izdot ievešanas atļaujas, pārsniedzot ierobežojumus, kas noteikti ar kvotām. Šī jaunā ievešanas kārtība ir paredzēta, lai nākamo gadu laikā ļautu novērtēt nozares, kurās var atcelt kvantitatīvos ierobežojumus rūpniecības ražojumu importam. Pārbaudot šīs ievešanas kārtības rezultātus, ņems vērā īpašo nozīmi, kādu PSRS piešķir ekonomisko un līgumattiecību paplašināšanai ar Kopienu. Ja īpašos gadījumos, PSRS veicot eksportu uz Vācijas Federatīvo Republiku, tirgus tendences liek pārtraukt šādu praksi, PSRS nekavējoties saņem par to informāciju un, ja PSRS to pieprasa, var notikt iepriekšēja apspriede. Būšu pateicīgs, ja apstiprināsiet, ka Jūsu valdība piekrīt iepriekš minētajam." Man ir tas gods apstiprināt, ka mana valdība piekrīt Jūsu vēstules saturam. Godātais kungs, lūdzu, pieņemiet manus visdziļākās cieņas apliecinājumus. Padomju Sociālistisko Republiku Savienības valdības vārdā --------------------------------------------------
Oficiālais Vēstnesis 060 , 24/11/1959 Lpp. 1175 - 1176

UNTS 1963 VOL 475 Lpp. 228

UN-28/08/1963-6894



Vēstuļu Apmaiņa Starp Kanādas Valdību Un Eiropas Atomenerģijas Kopienu (EURATOM) Nr. 1 S. D. Pīrsa kungs E. Hirša kungam Briselē, 1959. gada 6. oktobrī Priekšsēdētāja kungs! Man ir gods atsaukties uz Sadarbības nolīgumu, kas šodien parakstīts starp Kanādas valdību un Eiropas Atomenerģijas kopienu (Euratom), par mierīgu atomenerģijas izmantošanu, un jo īpaši IX panta 1. punktu par atpakaļizvešanu. Saprotams, ka minētajā pantā paredzētā rakstveida atļauja ir atkarīga no tā, vai uz atpakaļizvešanu attiecas kontroles sistēma, kas atbilst abu pušu prasībām. Ceram, ka Starptautiskās Atomenerģijas aģentūras un Eiropas Kodolenerģijas aģentūras kontroles sistēmu darbība pēc to ieviešanas šajā jomā būs apmierinoša. Ar visdziļākajiem cieņas apliecinājumiem, S. D. Pierce vēstnieks Nr. 2 E. Hirša kungs S. D. Pīrsa kungam Briselē, 1959. gada 6. oktobrī Vēstnieka kungs! Man ir gods apliecināt, ka esmu saņēmis Jūsu ekselences vēstuli ar šodienas datumu un tās teksts ir šāds: "Priekšsēdētāja kungs! Man ir gods atsaukties uz Sadarbības nolīgumu, kas šodien parakstīts starp Kanādas valdību un Eiropas Atomenerģijas kopienu (Euratom), par mierīgu atomenerģijas izmantošanu, un jo īpaši IX panta 1. punktu par atpakaļizvešanu. Saprotams, ka minētajā pantā paredzētā rakstveida atļauja ir atkarīga no tā, vai uz atpakaļizvešanu attiecas kontroles sistēma, kas atbilst abu pušu prasībām. Ceram, ka Starptautiskās Atomenerģijas aģentūras un Eiropas Kodolenerģijas aģentūras kontroles sistēmu darbība pēc to ieviešanas šajā jomā būs apmierinoša. Ar visdziļākajiem cieņas apliecinājumiem." Man ir tas gods Jums apliecināt, ka Euratom Komisija uzskata tieši tāpat. Ar visdziļākajiem cieņas apliecinājumiem, E. Hirsch Euratom Komisijas priekšsēdētājs --------------------------------------------------